เดี๋ยวก็ 9 แสน เดี๋ยวก็ 7 แสน เดี๋ยวนี้เป็น 5 แสน ก็ว่ากันไป
ตัวเลขของโครงการจำนำข้าว ที่แจงโดย ใครต่อใครในยุครัฐบาลนี้ช่างหลากหลายเสียจริงๆ เดี๋ยวก็ 9 แสนล้าน เดี๋ยวก็ 7 แสนล้าน จนคนไม่ค่อยชอบพูด ไม่ชอบเถียงแบบผม ต้องเคยออกมาพูดดังๆ ว่า ไม่จริง ซึ่งผมก็ตั้งข้อสังเกต แบบจับผิดได้ชัดๆ ว่าเป็นความพยายามที่จะรวมเอาภาระคงค้างจาก โครงการประกันรายได้ ของรัฐบาลนักพูดเข้ามา และคงเตรียมจะบวกภาระใหม่จาก โครงการแจกด่วน ไร่ละพัน (ที่ผมทักว่าจะตรวจสอบการปฎิบัติทุจริตได้ยากมาก) จนได้ตัวเลขสูงให้เป็นที่เข้าใจผิดกับรัฐบาลก่อน และยังจะไม่ต้องแสดงตัวเลขภาระใหม่ให้ถูกวิพากษ์วิจารณ์อีกด้วยสัปดาห์นี้มาใหม่ กลายเป็นห้าแสนล้าน แต่ก็ยังไม่วายอ้างตัวเลขโครงการรับจำนำ ฯ ในอดีตอันไกลโพ้นที่ไม่มีภาระคงค้าง และสินค้าคงเหลืออีกแล้ว มาแสดงรวมกันให้ดูมากกว่า ห้าแสนล้าน และทั้งเทียบเคียงกันให้ดูน่าตำหนิถึงตอนนี้ อยากถามคนใหญ่คนโตที่พูด ตัวเลข 9 แสน 7 แสนน่ะว่า ไงล่ะ ผมบอกแล้วว่าไม่ใช่ ยอบรับนะ ส่วนข้อมูลห้าแสนล้านน่ะ ก็ยังมีความจริงที่คนทั่วไปต้องทราบอยู่อีก 3 เรื่องสำคัญ ตัวเลขทางบัญชีนี้ยังคงใช้ข้อสมมุติ ด้านราคากับสินค้าคงคลัง ซึ่งก็ย่อมเป็นที่คาดเดาได้ไม่ยากว่าคงใช้ตัวเลขราคาที่ต่ำ ตัวเลขทางบัญชีเมื่อขายสินค้าคงคลังจนหมด ย่อมจะน้อยกว่านี้ ยกเว้นไม่มีฝีมือในการขาย หรือมีการทุจริตเอื้อเฟื้อราคาให้กับคนซื้อข้าวที่เป็นพรรคพวกกัน ซึ่งก็ชักจะมีกลิ่นออกมาแล้ว เมื่อผู้รับผิดชอบออกมาพูด คนละทีสองทีเรื่องข้าวด้อยคุณภาพ จะเปิดทางให้ซื้อขายกันในราคาต่ำๆ ? โครงการรับจำนำtข้าว ของรัฐบาล ดำเนินการมาตั้งแต่ปี 2554 จึงได้จัดงบประมาณ อันเหมาะสมชดเชยให้กับโครงการฯ ในปีงบประมาณ 2555/56 ไปแล้วตามสมควร ผลสุทธิจำนวนรวมคงค้างย่อมต่ำกว่า ห้าแสนล้านที่อ้างถึงล่าสุดนี้ อย่างมีนัยยะสำคัญ ส่วนใครที่คิดว่ายังเป็นเงินที่สูงอยู่ดี ก็ขอให้ตระหนักว่าโครงการนี้ ช่วยเหลือกระดูกสันหลังของประเทศให้พอลืมตาอ้าปากได้มาแล้วถึง 3 ปี หรือ 5 ฤดูการผลิตอย่างต่อเนื่อง เป็นช่วงเวลาที่คลายความทุกข์ยากของชาวนาท่ัวประเทศเกือบ 4 ล้านครอบครัว โดยไม่ต้อง ทำตามสัญญา ขอเวลาจะคืนความสุข แก่ชาวนา รวมทั้งเป็นกำลังซื้อของเกษตรกรผู้ปลูกข้าวที่ทำให้ภาคเศรษฐกิจอื่นๆ มีความสุขไปด้วย สถาบันจัดอันดับความน่าเชื่อถือระดับโลกถึงได้จัดอันดับประเทศไทยดีขึ้นในช่วงเวลาของรัฐบาลก่อน รัฐบาลนายกฯ ยิ่งลักษณ์ ให้ความสำคัญกับ วินัยการคลัง อย่างเข้มงวด ภาระหนี้ที่นำมาใช้เป็นเงินทุนหมุนเวียนของโครงการฯ และรัฐบาลทำหน้าที่ค้ำประกันวงเงิน รวมกับการมีภาระหนี้สินทุกประดามี ทั้งของรัฐบาล และของรัฐวิสาหกิจ ได้จัดรวมอยู่ใน ภาระหนี้สาธารณะของประเทศ อย่างครบถ้วน และควบคุมให้มีสัดส่วนตามกฏหมาย และกรอบวินัยทำการคลัง เมื่อเทียบกับ ยอดงบประมาณประจำปี และ GDP อย่างเข้มแข็ง ซึ่งเหตุผลที่เราทำเช่นนั้นได้ก็เพราะเรามุ่งมั่นในการลดยอด การขาดดุลการคลัง อย่างต่อเนื่องทุกปีงบประมาณที่รับผิดชอบอยู่ และจัดการทั้งหนี้เก่า และหนี้ใหม่ให้มีแผนการชำระคืนที่ชัดเจน และปฏิบัติได้
 ตัวเลขของโครงการจำนำข้าว ที่แจงโดย ใครต่อใครในยุครัฐบาลนี้ช่างหลากหลายเสียจริงๆ เดี๋ยวก็ 9 แสนล้าน เดี๋ยวก็ 7 แสนล้าน จนคนไม่ค่อยชอบพูด ไม่ชอบเถียงแบบผม ต้องเคยออกมาพูดดังๆ ว่า ไม่จริง
กิตติรัตน์ ณ ระนอง,จำนำข้าว,ชาวนา,ยิ่งลักษณ์ ชินวัตร,ระบอบทักษิณ,โครงการจำนำข้าว